### Beslutninger

Tilbagesendes Magistratsafdelingen for Teknik og Miljø og Magistratsafdelingen for Børn og Unge med bemærkning, at byrådet i sit møde den 28. maj 2025 har vedtaget Magistratens foranstående indstilling af 20. maj 2025.

###

.

### Resume

Byrådet vedtog den 20. december 2023 anlægsbevilling på 61,7 mio. kr. (2025-priser) til ny tandklinik på [adresse] i [adresse] C samt ombygning af tre klinikker i [adresse]. Baggrunden for at udvide Tandplejen er ny lovgivning, der pålægger kommunerne at stille vederlagsfri kommunal tandpleje til rådighed for unge i alderen 18-21 år.

Projektet for [adresse] har siden været i udbud og vist sig 8,0 mio. kr. dyrere end forudsat i anlægsindstillingen. Prisstigningen skyldes flere faktorer. Der er højere udgifter til grundkøb og byggemodning, samt højere udgifter til dental-teknisk udstyr og inventar. Der er også tale om et komplekst byggeri, som skal sammenbygges med øvrigt nybyggeri. Det betyder, at håndværker-udgifterne er højere. Dertil er der nogle særlige krav til bygningen, når der etableres tandklinik.

Indstillingen anmoder om tillægsbevilling på 8,0 mio. kr. Det betyder, at anlægssummen samlet udgør 69,7 mio. kr. i 2025-priser. Byggeriet forventes færdigt ultimo 2026.

### Beslutningspunkter

Det indstilles:

At 1) der gives tillægsbevilling på 8,0 mio. kr. til anlægsbevilling på 61,7 mio. kr. i 2025-priser til udvidelse af den kommunale tandpleje på [adresse].

At 2) tillægsbevillingen finansieres som angivet i finansieringsafsnittet (afsnit 6).

At 3) rådighedsbeløb på 8,0 mio. kr. frigives med 2,8 mio. kr. i 2025 og 5,2 mio. kr. i 2026.

### Borgmesterens Afdelings påtegning

Fremsendes til Magistraten.

Borgmesterens Afdeling bemærker, at der er en høj kvadratmeterpris for projektet, hvilket alt andet lige betyder, at [adresse] har færre midler til igangsætning af øvrige anlægsprojekter.

Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 20-05-2025

Hjalte Nilsson: 14

Fremsendes til [adresse] med bemærkning, at Magistraten i mødet den 20. maj 2025 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Børn og Unges indstilling af 7. maj 2025.

Liberal Alliance tog forbehold vedrørende finansieringen.

Bettina Lund var forhindret i at deltage i sagens behandling.